PATVIRTINTA

Gelgaudiškio „Šaltinio“ specialiojo

ugdymo centro direktoriaus

 2019 m. lapkričio 19 d. įsakymu Nr.

**AUKLĖJAMOJO DARBO (POPIETINĖS UGDOMOSIOS VEIKLOS) SISTEMOS APRAŠAS**

**I. BENDROSIOS NUOSTATOS**

1. Gelgaudiškio „Šaltinio“ specialiojo ugdymo centro (toliau – Centras) Auklėjamojo darbo (popietinės ugdomosios veiklos) sistemos aprašas (toliau aprašas) reglamentuoja pagrindinę auklėtojo veiklą - vadovauti priskirtai auklėjamajai grupei, įgyvendinant auklėjamojo darbo veiklos tikslus, kryptis, veiklos formas, bendradarbiavimą ir atskaitomybę.

2. Centro bendrabutyje dirbantiems auklėtojams rekomenduojama:

2.1. sistemingai tobulinti savo kvalifikaciją;

2.2. bendradarbiauti ir dalintis darbo patirtimi su kitais specialiųjų mokyklų bendrabutyje dirbančiais auklėtojais;

2.3. įtraukti Centro bendrabučio auklėtinius į jų pačių laisvalaikio užsiėmimų organizavimą (diskusijos, įtraukimas į priemonių ruošimą, laisvalaikio užsiėmimams, aptarimai po laisvalaikio užsiėmimų).

**II. PAGRINDINĖS UGDYMO(SI) KRYPTYS**

 3. Auklėjamajame darbe numatomos mokinių įvairių gebėjimų ugdymo kompetencijos.

 4. Mokytojų tarybos posėdžių metu priimami sprendimai dėl atskirų kompetencijų įgijimo būdų ir formų:

 5. Komunikavimo kompetencija:

 5.1. tikslas- mokyti klausytis, kalbėti, skaityti, piešti išreiškiant save ir bendraujant su kitais;

 5.2. uždaviniai: sudaryti sąlygas ir pratinti naudotis kalba kaip universaliausia saviraiškos priemone – ugdyti vaiko gebėjimus reikšti mintis, jausmus, nuotaikas, pasakoti patirtus įspūdžius, reikšti savo nuomonę;

 5.3. sudaryti sąlygas klausytis ir girdėti įvairius aplinkos garsus (žmonių kalbos, gamtos, muzikos ir kt.), sakytinius pasakojimus, atliekamus tautosakos kūrinius (žaidimus, skaičiuotes, dainas, mįsles, pasakas ir kt.), skaitomus grožinės ir pažintinės literatūros kūrinius;

 5.4. pratinti įsiklausyti į draugo, pedagogo kalbą, išgirsti perteikiamą informaciją;

 5.5. ugdyti sakytinę vaiko kalbą;

 5.6. skatinti kalbėti prasmingai, taisyklingai, aiškiai;

 5.7. tobulinti kalbinius, rašymo gebėjimus: suvokti, reikšti, interpretuoti mintis, jausmus, faktus žodžiu ir raštu;

 5.8. skatinti norą domėtis ir naudotis šiuolaikinio gyvenimo informacijos šaltiniais;

 5.9. telkti grupės bendruomenę, kurią sudaro mokiniai, jų tėvai (globėjai, rūpintojai), mokytojai bei pagalbos mokiniui specialistai, dirbantys su klase, ir jai vadovauti;

 5.10. koordinuoti ir organizuoti vadovaujamos grupės veiklą.

 6. Socialinė kompetencija:

 6.1. tikslas - mokyti gyventi ir būti greta, kartu su įvairių charakterių asmenimis;

 6.2. uždaviniai: palaikyti ir skatinti natūralų domėjimąsi savimi, bendraamžiais, suaugusiais, žmonių sukurtais daiktais ir kultūrinėmis vertybėmis;

 6.3. palaikyti ir plėtoti vaiko gebėjimą gerbiant kitus, išsakyti ar kitaip išreikšti savo jausmus, nuomonę, sumanymus, siekius;

 6.4. skatinti suprasti ir vertinti kas yra gera ir kas yra bloga;

 6.5. skatinti jautrumą ir norą padėti kitam, gerbti ir pripažinti kito teisę elgtis savaip;

 6.6. padėti tapti atsakingesniam, savarankiškesniam, kūrybiškesniam, ilgiau išlaikyti dėmesį, susitelkti veiklai, ugdytis savikontrolės įgūdžius;

 6.7. plėsti supratimą apie šeimą, draugus, kaimynus, bendruomenę, gimtinę;

 6.8. ugdyti sąžiningumą, pareigingumą, darbštumą, atsakingumą už savo veiksmus;

 6.9. formuoti elementarius gebėjimus bendrauti ir dalyvauti visuomeniniame gyvenime;

 6.10. diegti pagarbą tautos tradicijoms ir papročiams;

 6.11. skatinti glaudesnį vaiko ryšį su gamta: padėti atgauti emocinę pusiausvyrą gamtos galioms padedant;

 6.12. palaikyti ir skatinti natūralų vaiko domėjimąsi grupės ir Centro aplinka, žmonėmis, jų sukurtais daiktais, darbu, gyvenimo būdu; gamta, gyvūnais, augalais, kai kuriais negyvosios gamtos daiktais ir reiškiniais, orais, metų laikais ir kt.

 7. Namų ūkio ruošos ir priežiūros kompetencija:

 7.1. tikslas - ugdyti darbinius įgūdžius, atliekant įvairius aplinkos (buitinės, fizinės) tvarkymo darbus;

 7.2. uždaviniai: mokyti tinkamai tvarkytis, valytis gyvenamoje aplinkoje;

 7.3. mokyti naudotis darbo priemonėmis bei įrankiais;

 7.4. supažindinti su sanitariniais – higieniniais reikalavimais;

 7.5. suteikti žinių apie stalo serviravimą ir etiketo reikalavimus;

 7.6. mokyti saugiai dirbti įvairius namų ruošos darbus;

 7.7. tobulinti gebėjimus ir suvokimą atliekant lauko darbus.

 8. Sveikatos saugojimo kompetencija:

 8.1. tikslas - mokyti sveikai gyventi, saugiai judėti ir veikti;

 8.2. uždaviniai: palaikyti ir gerinti vaiko savijautą, puoselėti savigarbą ir orumą, padedant susidaryti gerą nuomonę apie savo išvaizdą, gebėjimus, būdo savybes;

 8.3. skatinti vaiką kreiptis pagalbos į auklėtoją, kitus asmenis ar tėvus, jei yra skriaudžiamas, patiria prievartą;

 8.4. padėti sužinoti ir įsiminti, kur ir į ką reikėtų kreiptis pagalbos susirgus, įvykus nelaimei, ištikus bėdai, jei šalia nėra artimųjų ar pedagogų;

 8.5. saugoti ir stiprinti vaiko fizinę sveikatą;

 8.6. palaikyti ir žadinti vaiko judėjimo poreikį, skatinti fizinį aktyvumą;

 8.7. padėti vaikui pažinti savo kūną ir fizines galimybes;

 8.8. padėti perimti sveikatą stiprinančias gyvenimo nuostatas: pratinti laikytis asmens higienos, tinkamo dienos ritmo, rengtis pagal orą, grūdintis, taisyklingai sėdėti, stovėti, daug judėti ir žaisti lauke;

 8.9. plėsti vaiko supratimą apie sveikatą ir jos tausojimą, pratinti pajusti, kada jis jaučiasi blogai, ištikus nelaimei kreiptis pagalbos į artimuosius, pedagogus, medikus;

 8.10. formuoti teisingą požiūrį į žalingus įpročius.

**III. VEIKLOS FORMOS**

 9. Popietinėje ugdomojoje veikloje vykdomos pagrindinės veiklos formos:

 9.1. žaidimai (sportiniai žaidimai, intelektiniai žaidimai);

 9.2. filmų ir knygų valandėlės (filmų žiūrėjimas, knygų skaitymas);

 9.3. išvykos (ekskursijos į kitus Lietuvos miestus, vietinės išvykos);

 9.4. meninių gebėjimų ugdymo užsiėmimai;

 9.5. švenčių rengimas (tradicinių švenčių organizavimas, individualių švenčių organizavimas;

 9.6. pamokų ruoša;

 9.7. į auklėjamojo darbo programas įtrauktų programų „Socialinių įgūdžių formavimas“, „Gyvenimo įgūdžių ugdymo programa“ įgyvendinimas.

**IV. BENDRAVIMAS IR BENDRADARBIAVIMAS**

 10. Bendrabutyje dirbantys auklėtojai bendrauja ir bendradarbiauja su klasių vadovais, dalykų mokytojais, psichologais, socialiniais pedagogais, kineziterapeutu, visuomenės sveikatos priežiūros specialistu, o esant skubiam reikalui ir su tėvais.

 11. Paruošia ir deleguoja užduotis auklėtojo padėjėjams. Kartu derina su jais mokinių kompetencijų ugdymą.

**V. ATSAKOMYBĖ IR ATSKAITOMYBĖ**

12. Pedagogas, paskirtas vadovauti grupei atsako už bendruomenėje priimtų etikos normų laikymąsi, darbų saugos reikalavimų laikymąsi, vidaus darbo tvarkos taisyklių, Švietimo įstatymo, kitų, ugdymą ir vaiko teises bei jų saugumą reglamentuojančių dokumentų laikymąsi.

 13. Auklėtojai rengia Popietinės ugdomosios veiklos programas, vadovaudamiesi pedagogų dokumentų rengimo ir atsiskaitymo tvarkos aprašu, patvirtintu Gelgaudiškio „Šaltinio“

specialiojo ugdymo centro direktoriaus 2016 m. gruodžio 7 d. įsakymu Nr. V – 33**.** Popietinės ugdomosios veiklos programos rengiamos pusmečiui, metams, aptariamos pedagogų metodinės grupės posėdyje.

 14. Įvykdžius pusmečio popietinės ugdomosios veiklos planą, rengiama praėjusio laikotarpio ataskaita (laisva forma), kuri aptariama mokytojų metodinės grupės posėdyje. Pasibaigus mokslo metams mokinių pasiekimus vertinadokumente „Moksleivio kompetencijų vertinimo lapas“ (1 priedas).

15. Auklėtojas rūpinasi ir vykdo:

15.1. mokinių perėmimą iš dirbančių pedagogų ir perdavimą dirbantiems pedagogams bei naktinėms auklėms;

15.2. namų darbų užduočių pasiėmimą iš suderintos vietos, namų darbų atlikimą, jų grąžinimą dalyko mokytojui;

15.3. gyvenančių bendrabutyje mokinių kasdieninį žymėjimą ir apskaitos žurnalo pildymą;

15.4. saugaus elgesio instruktažų lapų pildymą;

15.5. administracijos, tėvų informavimą, įvykus incidentams, nelaimingiems atsitikimams;

15.6. išvykstančiųjų į ekskursijas mokinių paruošimą;

 16. Auklėtojas ar auklėtoją pavaduojantis pedagogas už netinkamą ir aplaidų pareigų atlikimą atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-

 1 priedas

**GELGAUDIŠKIO „ŠALTINIO“ SPECIALIOJO UGDYMO CENTRAS**

**Moksleivio (vardas, pavardė) kompetencijų vertinimo lapas**

**Mokslo metai**

|  |  |  |
| --- | --- | --- |
| **Eil.****Nr.** | **Temos****Pasiekimai** | **VERTINIMAS** |
| **1.** | **Socialinė kompetencija** |  |  |  |
| 1.1. | Žino svarbią asmeninę informaciją (pasako ko nori, kuo domisi, ką mėgsta). |  |  |  |
| 1.2. | Orientuojasi grupės, mokyklos aplinkoje (randa klasę, valgyklą, žino kas kur padėta, laikoma). |  |  |  |
| 1.3. | Pasakoja apie save, savo šeimą, pomėgius. |  |  |  |
| 1.4. | Žino savo teises ir pareigas. |  |  |  |
| 1.5. | Pažįsta metų laikus, jų kaitą. |  |  |  |
| 1.6. | Pasako kas kur gyvena (gyvūnai, paukščiai, žuvys). |  |  |  |
| 1.7. | Žino ir geba nupasakoti savo artimiausią gyvenamą vietą (miestas, kaimas, gatvė). |  |  |  |
| **2.** | **Sveikatos saugojimo kompetencija** |  |  |  |
| 2.1. | Žino savo kūno dalis, jų paskirtį. |  |  |  |
| 2.2. | Savarankiškai laikosi asmens higienos (maudosi, prausiasi, valosi dantis). |  |  |  |
| 2.3. | Atlieka mankštos pratimus, žaidžia judriuosius žaidimus. |  |  |  |
| 2.4. | Geba nusakyti apsinuodijimo priežastis ir pasekmes. |  |  |  |
| 2.5. | Minimaliai geba suteikti pirmąją pagalbą (informuoja suaugusįjį). |  |  |  |
| 2.6. | Suvokia neigiamą rūkymo ir alkoholio vartojimo poveikį organizmui. |  |  |  |
| **3.** | **Namų ūkio ruošos ir priežiūros kompetencija** |  |  |  |
| 3.1. | Moka tvarkytis (pasikloja lovą, nuvalo dulkes, išplauna grindis, sutvarko žaidimų vietą). |  |  |  |
| 3.2. | Atsargiai elgiasi su darbo įrankiais, buitine technika. |  |  |  |
| 3.3. | Geba taupyti elektrą, vandenį. |  |  |  |
| **4.** | **Komunikavimo kompetencija** |  |  |  |
| 4.1. | Moka bendrauti, išklausyti, atjausti. |  |  |  |
| 4.2. | Parašo ir perskaito savo vardą, nurašo tekstą. |  |  |  |
| 4.3. | Domisi knygomis, klauso kai kiti skaito. |  |  |  |
| 4.4. | Domisi IKT (kompiuteriu, telefonu). |  |  |  |

**Sutartiniai ženklai**

n – nesusiformavę įgūdžiai

d – dalinai susiformavę įgūdžiai

s– susiformavę įgūdžiai